Akken i d-nwala deg tbadut-is d aswir anda amsawal issaẓẓay tasiwelt ama s tguri n yiwenniten, ama s tguri n uglam, neɣ tikwal nniḍen s tufɣa ɣef teḥkayt-is akken ad d-yawi taḥkayt nniḍen ay-agi d ayen ara d-naf yeṭṭuqqet deg ungal-agi nneɣ: (cid:1) Awennit: D aferdis anda i d-ittak umsawal ṛṛay-is ɣef kra, ay-agi dayen yellan s tuget deg wamud-agi, imi awennit d talɣa gar talɣiwin swayes tettwaɛqal tarist. Ay-agi d ayen ara d-nwali deg umedya-agi i d-nekkes deg ungal: « Ur yerbiḥ Rebbi ur inezzeh iḍebbalen, ur tt-yerbiḥ ur tt-yelqiḍ. Iruḥ am tadla yečča yilef » (sb 11).